ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2880/96 υποβολή: Αλέξανδρος Αλαβάνος (GUE/NGL) προς την Επιτροπή (31 Οκτωβρίου 1996)

Θέμα: Νέα εμπλοκή στα κονδύλια κατάρτισης ανέργων και κοινωνικού αποκλεισμού από το Β 7 ΚΠΣ

Σε πρόσφατη δήλωσή τους οι εκπρόσωποι της Ε.Ε. επισημαίνουν ότι: «δεν τηρήθηκε η διαδικασία αξιολόγησης των προγραμμάτων από τα ΚΕΚ σύμφωνα με την υπουργική απόφαση 108009/17-4-95» και εκφράζουν σοβαρές επιφυλάξεις για τη χρηματοδότηση των προγραμμάτων αυτών από το Β ΚΠΣ.

Ο Έλληνας Υπουργός Εργασίας, σε τελευταίες του δηλώσεις, διαβεβαίωσε ότι αίρονται οι ανωτέρω επιφυλάξεις και θα υπάρξει ομαλή ροή στα κονδύλια για τα προγράμματα κατάρτισης των ανέργων. Όμως τα κονδύλια «πάγωσαν» πάλι λόγω «προβλημάτων» στη διαδικασία πιστοποίησης.

1. Ποιά είναι τα καινούργια προβλήματα που δημιουργήθηκαν ώστε να παγώσουν τα κονδύλια και η διαδικασία πιστοποίησης;

2. Ποιές είναι οι προτάσεις της Commission για να υπάρξει απεμπλοκή των κονδυλίων;

Απάντηση του κ. Flynn εξ ονόματος της Επιτροπής (24 Ιανουαρίου 1997)

Η Επιτροπή, αμέσως μετά τους πρώτους ελέγχους που πραγματοποιήθηκαν το 1995 και τα προβλήματα που διαπιστώθηκαν, αμφισβήτησε τις εργασίες πιστοποίησης και ζήτησε από τις αρχές του κράτους μέλους να προβούν στην εξυγίανση του εθνικού κέντρου πιστοποίησης. Η Επιτροπή γνωστοποίησε στις ελληνικές αρχές ότι προτού αρχίσει η εφαρμογή των προγραμμάτων το 1996, πρέπει να διασφαλιστεί διαφανής και αποτελεσματική διαδικασία πιστοποίησης.

Παρά τις διαβεβαιώσεις εκ μέρους των ελληνικών αρχών, οι έλεγχοι που πραγματοποιήθηκαν τον Ιούλιο του 1996 από την Επιτροπή επιβεβαίωσαν τους φόβους της. Δεν είχε ληφθεί κανένα μέτρο των υπευθύνων των προβλημάτων, και από τις εργασίες του κέντρου εξακολουθούσε να λείπει η διαφάνεια ενώ, διαπιστώθηκαν νέες σοβαρές ανωμαλίες.

Λόγω της σοβαρότητας της κατάστασης και για να μη τεθεί σε κίνδυνο η υλοποίηση νέων προγραμμάτων, η Επιτροπή ήταν υποχρεωμένη να ζητήσει την άμεση διακοπή των εργασιών του κέντρου και προσφέρθηκε να αναζητήσει από κοινού με το κράτος μέλος λύση για το εν λόγω πρόβλημα. Για το σκοπό αυτό δημιουργήθηκε ομάδα εργασίας για την εκπόνηση προτάσεων με στόχο τη δημιουργία νέου συστήματος πιστοποίησης.

Όσον αφορά την επανάληψη των πληρωμών, η Επιτροπή, αφού εξέτασε τα έγγραφα που διαβιβάστηκαν από το κράτος μέλος, προέβη στην πληρωμή του τελικού υπολοίπου σχετικά με τις ενέργειες που πραγματοποιήθηκαν το 1995, ύστερα από τις προσαρμογές που κατέστησαν αναγκαίες βάσει των αποτελεσμάτων των ελέγχων που πραγματοποιήθηκαν. Η Επιτροπή ζήτησε από τις αρμόδιες ελληνικές αρχές να υποβάλουν πρόγραμμα δράσης σχετικά με την αναδιάρθρωση των υπηρεσιών που συμμετέχουν στη διαχείριση των προγραμμάτων του ΕΚΤ, καθώς και μελέτη σχετικά με τις πολιτικές προτεραιότητες του προγράμματος. Βάσει των προαναφερόμενων στοιχείων, η Επιτροπή πρότεινε στον Υπουργό Εργασίας να επεξεργαστεί έως ότου ν' αρχίσει να λειτουργεί το νέο σύστημα πιστοποίησης, ένα ελάχιστο πρόγραμμα εφαρμογής ενεργειών επαγγελματικής κατάρτισης μέσω αξιόπιστων δομών, όπως εκείνων του Κανονισμού 815/84.
ΓΡΑΠΤΗ ΕΡΩΤΗΣΗ E-3225/96 υποβολή: Joan Colom i Naval (PSE) προς την Επιτροπή (28 Νοεμβρίου 1996)

Θέμα: Το κόστος αποστολής μιας επιστολής

Στην αρχή του Οκτωβρίου του 1996 όλοι οι βουλευτές του Ευρωπαϊκού Κοινοβουλίου έλαβαν μια αποστολή μεγέθους DIN Α3 που ανήγγειλε την «ευρωπαϊκή εβδομάδα ασφάλειας και υγείας στον τόπο εργασίας».

Η εν λόγω επιστολή εστάλη μέσα σε έναν χάρτινο κύλινδο διαμέτρου 10 περίπου εκ. και μήκους 30, με πλαστικά καπάκια, σαν αυτούς που χρησιμοποιούμε για να μεταφέρουμε σχέδια, ζωγραφιές και άλλα αντικείμενα που πρέπει να προστατεύονται από το τσαλάκωμα ή το σχίσιμο.

Δεδομένου ότι η επιστολή αυτή ήταν καθαρά ενημερωτική και θα μπορούσε να σταλεί μέσα σε έναν κανονικό φάκελο, με συνεπαγόμενη εξοικονόμηση χώρου κατά τη μεταφορά, θα μπορούσε η Επιτροπή:

1. να μας ενημερώσει για το κόστος αποστολής του γράμματος αυτού προς τους βουλευτές και άλλους παραλήπτες, λαμβάνοντας υπόψη όχι μόνον την τιμή των κυλίνδρων αλλά και το κόστος μεταφοράς τους;

2. να αναφέρει εάν σκοπεύει να χρησιμοποιεί αυτή τη μέθοδο στο μέλλον;

Απάντηση του κ. Flynn εξ ονόματος της Επιτροπής (21 Ιανουαρίου 1997)

Οι εκστρατείες του είδους «ευρωπαϊκή εβδομάδα» αποσκοπούν όχι μόνο στην πληροφόρηση αλλά κυρίως στην προώθηση ενός θέματος. Οι αφίσες δημιουργούνται έτσι ώστε να τοιχοκολλούνται πάνωσε μια βάση. Το μέγεθος Α3 διευκολύνει την τοιχοκόλληση αυτή. Πολλά άτομα διαμαρτύρονται όταν λαμβάνουν διπλωμένες αφίσες, οι οποίες καταστρέφονται επίσης πολύ συχνά κατά την αποστολή τους. Για να αντιμετωπιστούν οι διαμαρτυρίες αυτές, η Επιτροπή επέλεξε τη διανομή στους σημαντικότερους διαύλους πληροφόρησης με τη χρησιμοποίηση καταλληλότερων μέσων, συμπεριλαμβανομένων των δεμάτων, παλετών και κύλινδρων.

Η Επιτροπή εξασφαλίζει έτσι αποστολές με τον αποτελεσματικότερο και οικονομικότερο τρόπο, λαμβάνοντας υπόψη τους δικούς της τεχνικούς περιορισμούς και δυνατότητες και τη μελλοντική χρησιμοποίηση των εγγράφων. Υπό τις συνθήκες αυτές, η αποστολή στα μέλη του Κοινοβουλίου έγινε με τη χρησιμοποίηση εσωτερικών ειδικών δρομολογίων των κοινοτικών οργάνων εξοικονομώντας κατά τον τρόπο αυτό δαπάνες αποστολής.

Όσον αφορά, γενικώς, τις εκστρατείες πληροφόρησης, οι αφίσες αποστέλλονται σε μεγάλο αριθμό, συσκευασμένες σε παλέτα. Όταν υπάρχουν μεμονωμένες ή συγκεκριμένες αιτήσεις που απευθύνονται απευθείας στην Επιτροπή, χρησιμοποιούνται τα καταλληλότερα μέσα αποστολής, συμπεριλαμβανομένων, εάν συντρέχει περίπτωση, των αφισών σε ρόλο.
ΓΡΑΠΤΗ ΕΡΩΤΗΣΗ E-3067/96 υποβολή: Umberto Bossi (NI) προς την Επιτροπή (18 Νοεμβρίου 1996)

Θέμα: Διαφορετικοί χρόνοι μετάφρασης των ενημερωτικών φακέλων, εντύπων υποβολής υποψηφιότητας κλπ. σε όλες τις επίσημες γλώσσες της ΕΕ

Αναφορικά με τις ελάχιστα διεξοδικές απαντήσεις στις γραπτές ερωτήσεις μου Ε-1255/96 ((EE C 322 της 28.10.1996, σελ. 45. )) και Ε-2249/96 ((EE C 11, 13.1.1997, 71. )), ζητώ από την Επιτροπή να διευκρινίσει καλύτερα τα εξής:

Ποιά είναι τα ΣΥΓΚΕΚΡΙΜΕΝΑ ΜΕΤΡΑ που προτίθεται να λάβει η Επιτροπή (σύμφωναμε όσα διευκρινίζονται) ώστε να αποφεύγονται οι διαφορετικοί χρόνοι δημοσίευσης του ενημερωτικού υλικού σχετικά με τις κοινοτικές ενέργειες και προγράμματα;

Έχοντας υπόψη ότι οι διαφορετικοί χρόνοι δημοσίευσης των εν λόγω εγγράφων δημιουργεί εκ των πραγμάτων σαφώς μειονεκτική κατάσταση για τους ενδιαφερομένους η μητρική γλώσσα των οποίων είναι μία από τις «μειονεκτικές», μπορεί να διευκρινίσει η Επιτροπή εάν μεταξύ των μέτρων που προτίθεται να λάβει περιλαμβάνεται και εκείνο της μετατόπισης των προθεσμιών για την υποβολή υποψηφιότητας των εν λόγω ενδιαφερομένων;

Στην περίπτωση που η Επιτροπή δεν προτίθεται να υιοθετήσει τη λύση της μετατόπισης των προθεσμιών υποβολής υποψηφιότητας κάθε φορά που δημιουργείται μία κατάσταση ανισότητας προκαλούμενη από αυθαίρετες γλωσσικές επιλογές, με ποιό τρόπο μπορεί να εγγυηθεί στους πολίτες όλων των κρατών μελών τη διαφάνεια και την ισότητα πρόσβασης στα έγγραφά της;

Απάντηση του κ. Santer εξ ονόματος της Επιτροπής (10 Ιανουαρίου 1997)

Πολιτική της Επιτροπής είναι να δημοσιεύει ταυτόχρονα, εντός των ορίων των μέσων που διαθέτει, τις πληροφορίες που σχετίζονται άμεσα με διαγωνισμούς, προσκλήσεις υποβολής προτάσεων ή προσκλήσεις για την εκδήλωση ενδιαφέροντος, στις έντεκα επίσημες γλώσσες. Η Επιτροπή θα εξετάσει προσεκτικά κάθε περίπτωση καθυστέρησης δημοσίευσης στη μία ή στην άλλη γλώσσα.
ΓΡΑΠΤΗ ΕΡΩΤΗΣΗ E-3127/96 υποβολή: Νικήτας Κακλαμάνης (UPE) και Μιχαήλ Παπαγιαννάκης (GUE/NGL) προς την Επιτροπή (22 Νοεμβρίου 1996)

Θέμα: Θεσμός της πολιτιστικής πρωτεύουσας

Σύμφωνα με τις δηλώσεις του υπουργού ΠΕΧΩΔΕ, στις 24.10.1996, δημιουργείται αμφιβολία για το αν ο Οργανισμός της Πολιτιστικής Πρωτεύουσας «Θεσσαλονίκη 1997» θα μπορέσει να φέρει εγκαίρως εις πέρας το πρόγραμμα προετοιμασίας και υλοποίησης της αποστολής του.

Λαμβάνοντας υπόψιν ότι η Επιτροπή συμμετέχει οικονομικά στην οργάνωση του θεσμού της πολιτιστικής πρωτεύουσας και ότι η συμμετοχή της αυτή υπήρξε της τάξεως των 400.000 Ecu για τη Λισαβώνα και το Λουξεμβούργο, ερωτάται:

1. Με τί ποσό και μέσου ποίου φορέα χρηματοδοτεί την «πολιτιστική πρωτεύουσα της Θεσσαλονίκης»,

2. σε ποιό, ακριβώς, στάδιο υλοποίησης βρίσκεται το πολιτιστικό αυτό γεγονός και σε ποιά έργα έχουν διοχετευθεί τα κοινοτικά κονδύλια, και

3. εάν ασκεί έλεγχο, εφόσον χρηματοδοτεί και η ίδια το θεσμό, για την πορεία εξέλιξης των έργων πολιτιστικής υποδομής στη Θεσσαλονίκη και ποιά είναι τα πορίσματα των ελέγχων της;

Απάντηση του κ. Oreja εξ ονόματος της Επιτροπής (16 Ιανουαρίου 1997)

Η Επιτροπή επιθυμεί, κατά πρώτο λόγο, να υπενθυμίσει ότι η εκδήλωση «πολιτιστική πρωτεύουσα της Ευρώπης» είναι, στο παρόν στάδιο, μια διακυβερνητική πρωτοβουλία. Οι πόλεις υποβάλλουν την υποψηφιότητά τους στο Συμβούλιο και η επιλογή γίνεται με ομοφωνία. Συνεπώς, η επιλογή της πολιτιστικής πρωτεύουσας της Ευρώπης είναι πολιτική απόφαση που λαμβάνεται από τους αντιπροσώπους των κρατών μελών, ενώ η Επιτροπή, από την πλευρά της, παρεμβαίνει για τη χορήγηση οικονομικής υποστήριξης στη διοργάνωση της εκδήλωσης μετά τον ορισμό της πόλης.

Εξάλλου, η Επιτροπή υπενθυμίζει ότι, σύμφωνα με το ψήφισμα της 13ης Ιουνίου 1985 σχετικά με την ετήσια διοργάνωση της εκδήλωσης «πολιτιστική πρωτεύουσα της Ευρώπης», το κράτος μέλος στο οποίο βρίσκεται η «πολιτιστική πρωτεύουσα» ορίζει το φορέα που αναλαμβάνει, στην επικράτειά του, την ευθύνη για την οργάνωση και τη χρηματοδότηση της εν λόγω εκδήλωσης.

Στο πλαίσιο αυτό, εναπόκειται στις ελληνικές αρχές να λάβουν όλα τα μέτρα που θεωρούν χρήσιμα για την υλοποίηση της εκδήλωσης.

Όσον αφορά την κοινοτική συνεισφορά που θα χορηγηθεί στη Θεσσαλονίκη, η Επιτροπή δεν μπορεί να γνωστοποιήσει το ποσό της εν λόγω συνεισφοράς παρά μόνο μετά την οριστική έγκριση του κοινοτικού προϋπολογισμού για το οικονομικό έτος 1997. Σύμφωνα με τους ισχύοντες στο πλαίσιο της Επιτροπής διοικητικούς κανόνες, η συνεισφορά αυτή χορηγείται με βάση λεπτομερείς προβλέψεις προϋπολογισμού όπου προσδιορίζονται τα έργα του γενικού προγράμματος της εκδήλωσης στα οποία πρόκειται να διοχετευθούν τα κοινοτικά κονδύλια.

Τον Ιούλιο του 1996, η Επιτροπή ενημερώθηκε σχετικά με ένα προκαταρκτικό πρόγραμμα της Θεσσαλονίκης 1997 και δεν θα παραλείψει να προσφέρει την υποστήριξή της στην εκδήλωση «πολιτιστική πρωτεύουσα της Ευρώπης», εφόσον οι ελληνικές αρχές της υποβάλουν το οριστικό και λεπτομερές πρόγραμμα της εν λόγω εκδήλωσης, μαζί με τα δικαιολογητικά που απαιτούνται για τη χορήγηση της κοινοτικής συνεισφοράς.
ΓΡΑΠΤΗ ΕΡΩΤΗΣΗ E-2981/96 υποβολή: Μιχαήλ Παπαγιαννάκης (GUE/NGL) προς την Επιτροπή (8 Νοεμβρίου 1996)

Θέμα: Το μετρό Αθηνών

Σύμφωνα με πρόσφατα δημοσιεύματα του ελληνικού Τύπου, η παράδοση του μητροπολιτικού σιδηροδρόμου (μετρό) Αθηνών θα καθυστερήσει επί τρία χρόνια. Συγκεκριμένα προβλέπεται ότι το έργο θα ολοκληρωθεί το Νοέμβριο του 2001 αντί το 1998. Ας σημειωθεί δε ότι ήδη είχε δοθεί, με τη συμπληρωματική σύμβαση της 18.10.1994 που είχε υπογράψει ο τότε υπουργός ΠΕΧΩΔΕ, μια πρώτη δωδεκάμηνη παράταση.

Ερωτάται η Επιτροπή, η οποία και συγχρηματοδοτεί το έργο:

1. σε ποιούς ακριβώς λόγους οφείλεται η καθυστέρηση κατασκευής του μετρό Αθηνών,

2. ποιό είναι το κόστος αυτής της καθυστέρησης στη χρηματοδότηση του έργου, και

3. ποιές είναι οι επιπτώσεις από την καθυστέρηση του μετρό στο κόστος και την πορεία των άλλων μεγάλων έργων που η χρηματοδότησή τους εντάσσεται στο Β Κοινοτικό Πλαίσιο Στήριξης;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-2879/96 και E-2981/96 (3 Δεκεμβρίου 1996)

Τα κύρια προβλήματα κατασκευής προκλήθηκαν από τα αρχαιολογικά ευρήματα και τις ανασκαφές και από την αδυναμία των μηχανημάτων διάτρησης, λόγω των εδαφολογικών συνθηκών να διανοίξουν τη σήραγγα στην πλατεία Συντάγματος και στην πλατεία Καραϊσκάκη καθιστώντας αναγκαία τη χρησιμοποίηση περισσότερο χρονοβόρων μεθόδων διάνοιξης.

Η Επιτροπή κατανοεί ότι η κοινοπραξία «Ολυμπιακό Μετρό» δεν έχει μέχρι τώρα υποβάλει μία εκτίμηση σχετικά με μία πιθανή υπέρβαση του κόστους όσον αφορά το έργο. Η κοινοπραξία ζήτησε γενική αναδιαπραγμάτευση της σύμβασης (η οποία αποτελεί σύμβαση επί παραδόσει ολοκληρωμένου έργου με κατ'αποκοπήν τιμή), χωρίς να αναφερθεί στο παρόν στάδιο σε ειδικά θέματα και αριθμητικά στοιχεία. Η σύμβαση προβλέπει ότι τα ελληνικά δικαστήρια είναι αρμόδια για την επίλυση διαφορών μεταξύ αναδόχου και του ιδιοκτήτη του έργου.

Η καθυστέρηση αυτή δεν επηρεάζει άμεσα τις άλλες ενέργειες που χρηματοδοτούνται βάσει του Κοινοτικού Πλαισίου Στήριξης 1994-1999.
ΓΡΑΠΤΗ ΕΡΩΤΗΣΗ E-2894/96 υποβολή: David Bowe (PSE) προς την Επιτροπή (31 Οκτωβρίου 1996)

Θέμα: Έλεγχος των ορμονών στο κρέας

Θα μπορούσε η Επιτροπή να εξηγήσει τους λόγους που υπαγόρευσαν την απόφαση του Συμβουλίου Γεωργίας της 29ης Απριλίου 1996 να επαναδραστηριοποιήσει την απαγόρευση ορμονικών αυξητικών ουσιών και να επεκτείνει την απαγόρευση και στις ουσίες β-συναγωνιστές;

Απάντηση του κ. Fischler εξ ονόματος της Επιτροπής (16 Δεκεμβρίου 1996)

Η οδηγία 96/22/ΕΚ ((ΕΕ αριθ. L 125 της 23.5.1996. )) του Συμβουλίου της 29ης Απριλίου 1996, περί απογορεύσεως της χρησιμοποιήσεως ορισμένων ουσιών με ορμονική ή θυρεοστατική δράση και των β-ανταγωνιστικών ουσιών στη ζωική παραγωγή για κερδοσκοπικούς λόγους, ενεκρίθη βάσει των προτάσεων της Επιτροπής τον Οκτώβριο 1993 ((COM(93) 441, ΕΕ αριθ. C 302 της 9.11.1993. )). Οι εν λόγω προτάσεις υποβλήθηκαν κατόπιν ανακοίνωσης της Επιτροπής στο Συμβούλιο και στο Κοινοβούλιο τον Απρίλιο 1993, ανακοίνωση που εφιστούσε την προσοχή σχετικά με την ευρεία διαθεσιμότητα και την παράνομη χρήση των αναβολικών ουσιών καθώς και σχετικά με τις δυσκολίες και την ανικανότητα των κρατών μελών για τη λήψη αποτελεσματικών μέτρων. Η αναφορά επεσήμανε τη συνεχή ανάπτυξη νέων και πιο αποτελεσματικών ουσιών, ιδίως την πολύ ευρεία και παράνομη χρήση των β-ανταγωνιστικών ουσιών, οι οποίες αποτελούν την αιτία πολλών σοβαρών ανθρώπινων δηλητηριάσεων. Για το λόγο αυτό, η Επιτροπή έκρινε αναγκαίο να διασαφηνίσει και να κωδικοποιήσει τις ισχύουσες οδηγίες σχετικά με την απαγόρευση της χρήσης των ορμονών ως παράγοντα ανάπτυξης και να προσθέσει τις β-ανταγωνιστικές ουσίες στον κατάλογο των απαγορευμένων ουσιών (εκτός από ορισμένες περιπτώσεις θεραπευτικών ενδείξεων στα άλογα και στα κατοικίδια ζώα).

Υπενθυμίζεται στο Αξιότιμο Μέλος του Κοινοβουλίου ότι το Κοινοβούλιο απεφάνθη πολλές φορές τόσο υπέρ της τήρησης της καθολικής απαγόρευσης των παραγόντων τόνωσης της ανάπτυξης στην κτηνοτροφία όσο και υπέρ της ενίσχυσης της επαγρύπνησης, των ελέγχων και των κυρώσεων σχετικά με την εν λόγω απαγόρευση. Κυρίως, στις 18 Ιανουαρίου 1996, το Κοινοβούλιο κάλεσε την Επιτροπή και το Συμβούλιο να εξακολουθήσουν να αντιτίθενται στην εισαγωγή εντός της Κοινότητας κρεάτων που προέρχονται από ζώα στα οποία έχουν χορηγηθεί ορμόνες, απεφάνθη υπέρ της διατήρησης της καθολικής απαγόρευσης της χρήσης παραγόντων τόνωσης της ανάπτυξης στην κτηνοτροφία και κάλεσε, για το σκοπό αυτό, το Συμβούλιο να εγκρίνει αμελλητί την πρόταση της Επιτροπής, επί της οποίας γνωμοδότησε στις 19 Απριλίου 1994.
ΓΡΑΠΤΗ ΕΡΩΤΗΣΗ E-2967/96 υποβολή: Jesϊs Cabezσn Alonso (PSE) προς την Επιτροπή (8 Νοεμβρίου 1996)

Θέμα: Η χρήση του ισπανικού γράμματος «ρ»

Το γράμμα «ρ» περιλαμβάνεται στο αλφάβητο της ισπανικής γλώσσας, μιας από τις επίσημες γλώσσες της Ευρωπαϊκής Ένωσης.

Δυστυχώς, πολύ συχνά, σε έγγραφα και κείμενα οργανισμών και οργάνων της Ευρωπαϊκής Ένωσης, το γράμμα «ρ» δεν χρησιμοποιείται, όπως θα έπρεπε.

Το πρόβλημα γίνεται ακόμη σοβαρότερο, όταν πρόκειται για την αναγνώριση ακαδημαϊκών τίτλων, που αφορούν Ισπανούς των οποίων το όνομα ή το επίθετο περιέχει το γράμμα «ρ», από μη ισπανικά πανεπιστήμια και ιδρύματα.

Σκέπτεται η Επιτροπή να αναλάβει κάποια πρωτοβουλία σχετικά με τη χρήση του ισπανικού γράμματος «ρ»;

Απάντηση του κ.Oreja εκ μέρους της Επιτροπής (13 Δεκεμβρίου 1996)

Η Επιτροπή έδινε πάντα πολύ μεγάλη προσοχή, στα πλαίσια της πολιτικής της για τον εξοπλισμό επεξεργασίας κειμένων και για την παρουσίαση των εκδόσεών της, στην τήρηση των ειδικών χαρακτήρων και συμβόλων των ευρωπαϊκών γλωσσών.

Όσον αφορά την έκδοση επίσημων κειμένων, μια διοργανική επιτροπή αποφαίνεται για τις συμβάσεις και τους κανόνες παρουσίασης που πρέπει να τηρούνται. Αυτοί παρουσιάζονται συγκεντρωτικά σε έναν οδηγό vade-mecum του εκδότη που διανέμεται στα θεσμικά όργανα ((Έκδοση 1993, Υπηρεσία Επισήμων Εκδόσεων των Ευρωπαϊκών Κοινοτήτων, Λουξεμβούργο. )). Η Υπηρεσία Επίσημων Εκδόσεων των Ευρωπαϊκών Κοινοτήτων μεριμνά για την τήρηση των κανόνων που έχουν οριστεί. Συγκεκριμένα, επιβάλλει στους αντισυμβαλλομένους της να αναπαράγουν πιστά τα ειδικά σύμβολα, ιδίως δε τον ισπανικό χαρακτήρα «ρ».

Όσον αφορά τους οργανισμούς εκτός των ευρωπαϊκών οργάνων, η Επιτροπή κρίνει ότι το θέμα δεν εμπίπτει στις αρμοδιότητές της.
ΓΡΑΠΤΗ ΕΡΩΤΗΣΗ E-0225/96 υποβολή: Angela Sierra Gonzαlez (GUE/NGL), Laura Gonzαlez Αlvarez (GUE/NGL) και Marνa Sornosa Martνnez (GUE/NGL) προς την Επιτροπή (9 Φεβρουαρίου 1996)

Θέμα: Περιβαλλοντικές επιπτώσεις από την κατασκευή της περιφερειακής οδού της Laguna (Τενερίφη)

Στις 2.10.1995 η Επιτροπή απάντησε στην γραπτή ερώτησή μας (Ε-1886/95) ((ΕΕ C 326 της 06.12.1995, σελ. 10. )) που αφορούσε τις περιβαλλοντικές επιπτώσεις από την κατασκευή της περιφερειακής οδού της Laguna.

Στην απάντησή της η Επιτροπή έλεγε ότι «θα απευθυνθεί στις ισπανικές αρχές για να τους ζητήσει να κοινοποιήσουν τις παρατηρήσεις τους».

Δεν νομίζει η Επιτροπή ότι θα πρέπει να ελέγξει επειγόντως, προτού γίνουν ανεπανόρθωτες ζημιές, εάν οι αρχές των Καναρίων εφαρμόζουν σωστά την κοινοτική νομοθεσία για το περιβάλλον;

Έλαβε η Επιτροπή τις πληροφορίες που είχε ζητήσει;

Επιπλέον, μπορεί η Επιτροπή να μας πληροφορήσει εάν τα έργα αυτά λαμβάνουν χρηματοδότηση, οποιασδήποτε μορφής, από τα κοινοτικά ταμεία;

Συμπληρωματική απάντηση εκ μέρους της κας Bjerregaard εξ ονόματος της Επιτροπής (28 Ιανουαρίου 1997)

Συμπληρώνοντας την απάντηση της 22ας Απριλίου 1996, η Επιτροπή πληροφορεί τα Αξιότιμα Μέλη του Κοινοβουλίου ότι έθεσε στο αρχείο το φάκελλο αυτό αφού διαβίβασε με αναλυτική επιστολή τις πληροφορίες των ισπανικών αρχών στα μέλη του Κοινοβουλίου.

Στο πρόγραμμα του επιχειρησιακού προγράμματος για τα Κανάρια κατά την περίοδο 1990-1993, το Ευρωπαϊκό Ταμείο Περιφερειακής Ανάπτυξης (ΕΤΠΑ) συγχρηματοδότησε επενδύσεις για το πρώτο στάδιο του περιφερειακού δρόμου της La Lagouna ύψους 148,16 εκατομμυρίων πεσετών το 1990 και 65,68 εκατομμυρίων το 1991. Το έργο αυτό θα συγχρηματοδοτηθεί επίσης από το ΕΤΠΑ στο πλαίσιο του επιχειρησιακού προγράμματος των Καναρίων για την περίοδο 1994-1999.
ΓΡΑΠΤΗ ΕΡΩΤΗΣΗ E-3452/96 υποβολή: Glyn Ford (PSE) προς την Επιτροπή (9 Δεκεμβρίου 1996)

Θέμα: Tσιγγάνοι/Ρωμά

Σκοπεύει άραγε ακόμη η Επιτροπή να συντάξει Λευκή Βίβλο σχετικά με τους πληθυσμούς Ρωμά;

Απάντηση του κ. Van den Broek εξ ονόματος της Επιτροπής (14 Ιανουαρίου 1997)

Η κατάσταση των τσιγγάνων, ιδίως στην Κεντρική και Ανατολική Ευρώπη, αποτελεί αντικείμενο μελέτης την οποία έχει αρχίσει η Επιτροπή.

Το ενδεχόμενο εμβάθυνσης αυτού του θέματος και, ενδεχομένως, δημοσίευσης ανακοίνωσης, θα εξεταστεί με βάση τα αποτελέσματα αυτής της μελέτης.
ΓΡΑΠΤΗ ΕΡΩΤΗΣΗ E-3176/96 υποβολή: Gianfranco Dell'Alba (ARE) προς την Επιτροπή (22 Νοεμβρίου 1996)

Θέμα: Εφαρμογή των προγραμμάτων του στόχου 5β (επαρχία της Ουβρίας)

Δεδομένου ότι, με το επιχειρησιακό πρόγραμμα ενεργοποίησης του κανονισμού ΕΟΚ 2081/93 ((ΕΕ L 193 της 31.7.1993, σελ. 5.)), για τον στόχο 5β 1994-1999, κατά το 1994, οι πιστώσεις για την επαρχία της Ουμβρίας υπεβάλλοντο στον προγραμματισμό, το συντονισμό και τον έλεγχο του ΕSAU (ΝΔ 4/83) για ένα ποσό 2.252.239.000 λιρεττών 7

Δεδομένου ότι η επαρχία της Ουμβρίας ζήτησε από τις επαγγελματικές αγροτικές ενώσεις να προβούν σε απολογισμό των δαπανών τους και των δραστηριοτήτων τους στο πλαίσιο του στόχου 5β 7

Δεδομένου ότι ο απολογισμός αυτός δεν είναι αναλυτικός και δεν αναφέρει δραστηριότητες που να ανταποκρίνονται στους πραγματικούς στόχους, περιλαμβάνει δε μόνον τα ακόλουθα στοιχεία: α) τίτλος του προγράμματος και πλαίσιο παρέμβασης 7 β)αριθμό των τεχνικών που μετέχουν σε αυτό 7 γ) αριθμό των ωρών εργασίας τους 7 δ)κατάλογο των ενδιαφερομένων επιχειρήσεων 7

Δεδομένου ότι ο έλεγχος των επισήμων πράξεων εκ μέρους των οργάνων της Ευρωπαϊκής Ένωσης όσον αφορά το στόχο 5β για το 1994 δεν έχει ακόμη πράγματοποιηθεί 7 Ερωτάται η Επιτροπή:

1. για ποιούς λόγους δεν έχει ελεγχθεί από αξιωματούχους της Ευρωπαϊκής Ένωσης ο σχετικός απολογισμός;

2. δεν κρίνει ότι είναι σκόπιμο να υπάρξει ένας εκ νέου έλεγχος, προκειμένου να διαπιστωθεί κατά πόσο οι σχετικές πιστώσεις αντιστοιχούν στις εργασίες που όντως πραγματοποιήθηκαν;

Απάντηση του κ. Fischler εξ ονόματος της Επιτροπής (8 Ιανουαρίου 1997)

Το εν λόγω πρόγραμμα ενεκρίθει με απόφαση της Επιτροπής στις 21 Δεκεμβρίου 1994 και στις 31 Ιανουαρίου 1995 κατεβλήθη μια πρώτη προκαταβολή 2,35 εκατ. ECU. Παρ' όλες τις διάφορες υπενθυμίσεις καμία αίτηση για άλλες προκαταβολές δεν υπεβλήθη στην Επιτροπή. Κατά συνέπεια, η Επιτροπή θα αρχίσει τις αναγκαίες διαδικασίες για να ενημερωθεί σχετικά με τη χρήση της πρώτης προκαταβολής.

Η υπευθυνότητα της ορθής εφαρμογής και του ελέγχου των συγχρηματοδοτουμένων ενεργειών ανήκει στην αρμοδιότητα του κράτους μέλους. Η Επιτροπή ασκεί δραστηριότητα ελέγχου όσον αφορά την εφαρμογή των προγραμμάτων. Η εν λόγω δραστηριότητα, η οποία βασίζεται σε ανάλυση του κινδύνου δύναται να πραγματοποιηθεί μόνο επί περιορισμένου δείγματος. Πράγματι, η Επιτροπή δεν διαθέτει επαρκή μέσα για να πραγματοποιήσει επιτόπιο έλεγχο για κάθε πρόγραμμα και ακόμη λιγότερο για να πραγματοποιεί ελέγχους κάθε έτος. Ωστόσο, μετά από λήψη των ζητουμένων πληροφοριών, η Επιτροπή θα αποφασίσει κατά πόσο συμφέρει να πραγματοποιηθεί επιτόπιος έλεγχος.
ΓΡΑΠΤΗ ΕΡΩΤΗΣΗ E-3066/96 υποβολή: Umberto Bossi (NI) προς την Επιτροπή (18 Νοεμβρίου 1996)

Θέμα: Μετάφραση σε όλες τις επίσημες γλώσσες της Ένωσης του κοινοτικού προγράμματος «Επιμόρφωση και κινητικότητα των ερευνητών» (4ο πρόγραμμα πλαίσιο RST)

Απαντώντας στη γραπτή ερώτησή μου Ε-1255/96 ((EE C 322 της 28.10.1996, σελ. 45. )), η Επιτροπή απέδωσε σε «έκτακτους τεχνικούς λόγους» την καθυστερημένη δημοσίευση των ενημερωτικών φακέλων για το 4ο πρόγραμμα πλαίσιο RST στις διάφορες επίσημες γλώσσες της Ένωσης.

Η συγκεκριμένη τεκμηρίωση του προγράμματος «ΕΠΙΜΟΡΦΩΣΗ ΚΑΙ ΚΙΝΗΤΙΚΟΤΗΤΑ ΤΩΝ ΕΡΕΥΝΗΤΩΝ» (του οποίου η προκήρυξη μόλις δημοσιεύθηκε) θα δημοσιευθεί, σύμφωνα με όσα μου αναφέρονται, μόνο στα αγγλικά. Αναφέρομαι συγκεκριμένα στους ακόλουθους ενημερωτικούς φακέλους:

- «Research Networks-Trainig and Mobility of Researchers 1994-1998

- Information Package edition 1996-1997».

- «Accompanying Measures - Euronferences, Summer Schools, Practical Training Courses - Training and Mobility of Researchers 1994-1998 - Information Package edition 1996-1997».

- «Marie Curie Research training Grants-..... - Information Package 1996 revised version».

Ζητείται ως εκ τούτου από την Επιτροπή να παράσχει τη δέουσα αιτιολόγηση για την αυθαίρετη αυτή γλωσσική επιλογή, σύμφωνα με όσα η ίδια εδήλωσε στην απάντησή της βάσει της οποίας η Επιτροπή προτίθεται «να εξασφαλίζει ότι όλοι οι πολίτες θα λαμβάνουν τη δέουσα ενημέρωση στις αντίστοιχες γλώσσες τους».

Απάντηση της κ.Cresson εξ ονόματος της Επιτροπής (20 Ιανουαρίου 1997)

Κατά την υλοποίηση των προγραμμάτων έρευνας και τεχνολογικής ανάπτυξης, και ειδικότερα κατά την προετοιμασία της τεκμηρίωσης που αφορά τις προσκλήσεις υποβολής προτάσεων, πολιτική της Επιτροπής είναι να θέτει στη διάθεση των χρηστών κείμενα σε όλες τις κοινοτικές γλώσσες.

Για πρακτικούς και διαχειριστικούς λόγους, δεν είναι πάντοτε δυνατόν να παράγονται και να δημοσιεύονται οι διάφορες γλωσσικές εκδόσεις ταυτοχρόνως. Δεν αποκλείεται συνεπώς να παρουσιαστεί καθυστέρηση στη διάθεση μιας έκδοσης σε ορισμένες γλώσσες. Η Επιτροπή ωστόσο είναι σε θέση να διαβεβαιώσει το αξιότιμο μέλος του Κοινοβουλίου ότι όλα τα κείμενα που αναφέρει στη γραπτή ερώτησή του είναι, αυτή τη στιγμή, διαθέσιμα σε όλες τις κοινοτικές γλώσσες.